**Stone Sour** on yhdysvaltalainen rock/metalli-yhtye, joka perustettiin vuonna 1992. Yhtye lopetti vuonna 1997, kun yhtyeen laulaja Corey Taylor ja kitaristi James Root liittyivät Slipknot-yhtyeeseen. Vuonna 2002 yhtye palasi takaisin yhteen. Tällä hetkellä yhtye on tauolla.

Bändin nimi tulee "Stone Sour" nimisestä drinkkisekoituksesta, jossa on 1 osa viskiä, appelsiinimehua ja sour mixiä.

Yhtyeen tunnetuimmat kappaleet ovat "Get Inside", "Bother", "30-30/150", "Through Glass", "Say You'll Haunt Me", "Absolute Zero" ja "Do Me Favor".

Yhtye on myynyt yli neljä miljoona albumia maailmanlaajuisesti.

Stone Sour on esiintynyt kolme kertaa Suomessa. Ensimmäisen kerran vuonna 2007 Nosturissa, toisen kerran 26. kesäkuuta 2013 Rock the Beach-festivaaleilla. Kolmannen kerran yhtye nähtiin Suomessa 6. kesäkuuta 2018 Hyvinkäällä järjestettävillä Rockfest-festivaaleilla.

Historia
--------

Laulaja Corey Taylor ja alkuperäinen rumpali Joel Ekman perustivat Stone Sourin vuonna 1992. Tämän jälkeen yhtyeeseen liittyi Taylorin pitkäaikainen ystävä, basisti Shawn Economaki. Paria vuotta myöhemmin, vuonna 1995, toinen kitaristi James Root liittyi kokoonpanoon ja viimeisin kitaristi, Josh Rand tuli yhtyeeseen vuonna 2002. Rumpali Roy Mayorga liittyi vasta vuonna 2006 Stone Souriin alkuperäisen rumpalin Joel Ekmanin erottua saman vuoden maaliskuussa.

Stone Sour julkaisi kolme omakustanteista demoa vuosina 1992–1996 ennen kuin teki levytyssopimuksen Roadrunner Recordsin kanssa. Osa demolevyjen kappaleista päätyivät yhtyeen studioalbumeihin.

Vuonna 1997 Corey Taylor erosi Stone Sourista liittyäkseen alternative metal -yhtye Slipknotin riveihin laulajaksi. Joel Ekman perusti perheen ja jätti Stone Sourin lopullisesti. Kitaristi James Root seurasi Tayloria vuotta myöhemmin Slipknotiin. Myös Shawn Economaki liittyi Slipknotiin, muttei soittavaan kokoonpanoon vaan yhtyeen manageriksi.

Vuonna 2002, kun yhtye palasi takaisin samalla kokoonpanolla, kitaristi Josh Rand liittyi yhtyeeseen, yhtye rupesi äänittämään ensimmäistä albumiaan. Vuonna 2002 yhtye julkaisi albumin nimeltä *Stone Sour*. Albumilta julkaistiin singlet kappaleista "Get Inside", "Bother" ja "Inhale". Kappale "Get Inside" oli tyyliltään lähellä Slipknotin musiikkityyliä.*kenen mukaan?*

Vuonna 2006 ilmestyi Stone Sourin toinen albumi *Come What(ever) May*, joka oli tyyliltään huomattavasti rock/metalli ilmaisuun nojautuvaa musiikkia. Kappaleet "Through Glass" ja "Sillyworld" nousivat radiosoiton myötä hiteiksi.

Vuonna 2010 syksyllä ilmestyi kolmas albumi *Audio Secrecy*, joka oli omistettu Slipknot basisti Paul Graylle, joka kuoli ennen levyn ilmestymistä. Albumista julkaistiin singlet "Say You'll Haunt Me", "Mission Statement", "Digital (Did You Tell)" ja "Hesitate".

Yhtyeen uusin albumi on ensimmäinen, jossa ei ole enää basisti Shawn Economaki, vaan basso osuudet hoiti Skid Row'n basisti Rachel Bolan. Yhtyeen uusin albumi on tupla/konsepti-albumi ja ne molemmat julkaistaan eri aikoihin. Albumit kantaa nimeä *House of Gold and Bones*.
Albumin ensimmäinen osa *House of Gold and Bones part 1* julkaistaan vuonna 2012 ja toinen albumi *House of Gold and Bones part 2* julkaistaan vuonna 2013. 

Yhtye keikkaili vuoden 2013 talven ilman Jim Rootia, joka otti taukoa bändistä keskittyäkseen enemmän uuden Slipknot albumin tekemiseen. Hänet korvasi livenä Christian Martucci. Vuonna 2014 toukokuussa yhtye ilmoitti virallisella sivulla, että Jim Root on erotettu bändistä ja hänet korvaa Christian Martucci. "Meanwhile in Burbank" ja "Straight Outta Burbank..." julkaistiin vuonna 2015. Yhtyeen viides levy "Hydrograd" julkaistiin keväällä 2017.

Elokuun 10. päivänä 2020 Taylor sanoi Neil Griffithsin podcastissa Stone Sourin menneen määrittelemättömän pituiselle tauolle. Hän sanoi: "Koen että Stone Sour on kulkenut itsensä loppuun. Puhuimme bändinä ja päätimme laittaa Stone Sourin määrittelemättömän pituiselle tauoulle. Näin se on." Myöhemmin hän tarkensi näkemyksiään radiohaastattelussa; hänen mielestään Stone Sour oli saavuttanut luovan huippunsa, josta oli päästävä pois, ja hänellä oli myös henkilökohtaisia ongelmia. Hän koki Slipknotin kanssa toimimisen ja soolouran auttavan näiden ongelmien käsittelyssä.

Kokoonpano
----------

Yhtyeen laulaja Corey Taylor
Kitaristi Josh Rand esiintymässä.
* Corey Taylor - laulu, ylimääräinen kitara, piano (1992–)
* Josh Rand - rytmi - ja soolokitara (1993,2000–), basso (2000-2001)
* Roy Mayorga - rummut & lyömäsoittimet, kosketinsoitin (2006–)
* Johnny Chow - basso (2012 -)
* Christian Martucci - soolo - ja rytmikitara, taustalaulu (2014-)

Entiset jäsenet
* Joel Ekman - rummut & lyömäsoittimet (1992–2006)
* Shawn Economaki - bassokitara (1994–2011), kitara (1993)
* Jim Root - soolo - ja rytmikitara, taustalaulu (harvoin) (1993–2013)

### Aikajana

Diskografia
-----------

|  |  |
| --- | --- |
| Studioalbumit
* *Stone Sour*  (2002, Roadrunner Records; Special Edition 2003)
* *Come What(ever) May*  (2006, Roadrunner Records)
* *Audio Secrecy*  (2010, Roadrunner Records)
* *House of Gold & Bones Part 1*  (2012, Roadrunner Records)
* *House of Gold & Bones Part 2*  (2013, Roadrunner Records)
* *Hydrograd*  (2017, Roadrunner Records)

 | Livealbumit
* *Live in Moscow*  (2007, Roadrunner Records)
* *Hello, You Bastards: Live in Reno*  (2019, Cooking Vinyl)

EP:t
* *Meanwhile in Burbank...* (2015)
* *Straight Outta Burbank...* (2015)
* *Hydrograd Acoustic Sessions* (2018)

 |

|  |  |
| --- | --- |
| Singlet
* *Get Inside*  (2002)
* *Bother*  (2002)
* *Inhale*  (2003)
* *Through Glass*  (2006)
* *30/30-150*  (2006)
* *Sillyworld*  (2007)
* *Made of Scars*  (2007)
* *Zzyzx Rd.*  (2007)
* *Mission Statement*  (2010)
* *Say You'll Haunt Me*  (2010)
* *Digital (Did You Tell)*  (2010)
* *Hesitate*  (2010)
* *Gone Sovereign/Absolute Zero*  (2012)
* *Do Me a Favor*  (2013)
* *The Dark*  (2015)
* *Song #3*  (2017)
* *Fabuless*  (2017)
* *Taipei Person/Allah Tea*  (2017)
* *Burn One Turn One*  (2018)
* *Rose Red Violent Blue (This Song Is Dumb & So Am I)*  (2018)
* *St. Marie*  (2018)
* *Absolute Zero (live)*  (2019)
* *Whiplash Pants (Live)*  (2019)

 | Demot
* 1992 Demo
* 1994 Demo
* 1996 Demo
* 2000 Demo
* 2001 Demo
* 2010 Demo
* 2012/2013 Dead Generations Demo

 |

Lähteet
-------

1. ↑  Rautio, Maria: Corey Taylorin Stone Sour ilahtui kovaäänisestä suomalaisyleisöstä – katso keikkakuvat *yle.fi*.  27.06.2013.
2. ↑  Pasbani, Robert: COREY TAYLOR Says STONE SOUR Has "Run Its Course For Now" *MetalInjection*.  10.08.2020.  Arkistoitu 26.7.2022. Viitattu 26.07.2022. (englanniksi)
3. ↑  Pasbani, Robert: Corey Taylor Explains Why STONE SOUR Is On "Indefinite Hiatus" *MetalInjection*.  12.03.2021.  Arkistoitu 26.7.2022. Viitattu 26.07.2022. (englanniksi)

Aiheesta muualla
----------------

* Stone Sourin kotisivut
* Stone Sour Myspacessa (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Tšekki

 |
|  |
| Taiteenala | 
* MusicBrainz

 |
|  |
| Muut | 
* IdRef

 |

 |

Slipknot

| 
* Sid Wilson
* James Root
* Craig "133" Jones
* Shawn "Clown" Crahan
* Mick Thomson
* Corey Taylor
* Alessandro Venturella
* Jay Weinberg
* "Tortilla Man"

 |
| --- |
| 
* Anders Colsefni
* Donnie Steele
* Josh Brainard
* Paul Gray
* Joey Jordison
* Greg "Cuddles" Welts
* Chris Fehn

 |

|  |  |
| --- | --- |
| Albumit | Slipknot – Iowa – Vol. 3: The Subliminal Verses – All Hope Is Gone - .5: The Gray Chapter - We Are Not Your Kind - The End, So Far |
| Muut julkaisut | 9.0: Live | Luettelo Slipknotin demoista |
| Katso myös | Stone Sour - Murderdolls - DJ Starscream - Roadrunner United - Korn - Ministry |